**საშუალოვადიანი პროგნოზების შედარება და „ეკონომიკური თავისუფლების შესახებ“ საქართველოს ორგანული კანონით განსაზღვრულ ფისკალურ წესებთან შესაბამისობა**

**2026-2029 წლების ქვეყნის ძირითადი მონაცემებისა და მიმართულებების დოკუმენტზე**

**თანდართული ინფორმაცია**

**2025 წლის ივლისი**

# **ძირითადი მაკროეკონომიკური და ფისკალური პარამეტრები**

წინამდებარე ინფორმაცია მომზადდა „2026-2029 წლების ძირითადი მონაცემებისა და მიმართულებების დოკუმენტთან“ ერთად და წარმოადგენს 2024 წლის ბოლოს 2025 წლის სახელმწიფო ბიუჯეტის კანონზე თანდართული „2025-2028 წლების ქვეყნის ძირითადი მონაცემებისა და მიმართულებების დოკუმენტით“ წარმოდგენილ საშუალოვადიანი ეკონომიკური და ფისკალური პარამეტრების პროგნოზებთან შედარებით ანალიზს.

2021-2022 წლების ორნიშნა ეკონომიკური ზრდის შემდეგ 2023 წელსაც შენარჩუნდა მაღალი ეკონომიკური ზრდის ტემპი და წლიურმა ზრდამ 7.8% შეადგინა. მაღალი რეალური მშპ-ს ზრდა დაფიქსირდა ასევე 2024 წელსაც და მან 9.4% შეადგინა. ეკონომიკურ ზრდაში კვლავ წარმმართველია მოხმარება და ინვესტიციები. ამავე დროს, კვლავ გაგრძელდა ტურიზმიდან მიღებული შემოსავლების ზრდა, რამაც ეკონომიკურ აქტივობაზე კვლავ დადებითი გავლენა მოახდინა. 2024 წელს ტურიზმიდან მიღებულმა შემოსავალმა 35.4%-ით გადააჭარბა 2019 წლის მაჩვენებელს, ხოლო 2023 წელთან შედარებით წლიურმა ზრდამ 7.3% შეადგინა. მიუხედავად ფულადი გზავნილების შემცირებისა, რაც ძირითადად რუსეთიდან შემცირებულ ფულად ჩარიცხვებს უკავშირდება, რუსეთის გამორიცხვით აღნიშნული მაჩვენებელი კვლავ მზარდია.

დადებითი და გაუმჯობესებული მაკროეკონომიკური ტენდენციები გაგრძელდა 2025 წელსაც. პირველ კვარტალში ეკონომიკურმა ზრდამ 9.8 პროცენტი შეადგინა. რაც შეეხება აპრილსა და მაისს, წინასწარი მონაცემებით, 7.5%-იან ეკონომიკურ ზრდას ჰქონდა ადგილი აღნიშნულ თვეებში. წინასწარი შეფასებით, მიმდინარე წლის პირველ 5 თვეში ეკონომიკურმა ზრდამ 8.8 პროცენტი შეადგინა. 2025-2028 წლების ძირითადი მაკროეკონომიკური პარამეტრების წინასწარ პროგნოზებში 2025 წლის ეკონომიკური ზრდის პროგნოზი 6.0 პროცენტს შეადგენდა, 2026-2029 წლების პროგნოზების მიხედვით კი 2025 წელს მოსალოდნელია იგივე 6.0 პროცენტიანი ეკონომიკური ზრდა, თუმცა პირველი 5 თვის მონაცემებით ეკონომიკის მოსალოდნელზე უფრო მაღალი ზრდის გათვალისწინებით აღნიშნული შეფასება გარკვეულწილად კონსერვატიული ჩანს. რაც შეეხება საშუალოვადიან პროგნოზებს, ეკონომიკური ზრდის საშუალო საპროგნოზო მაჩვენებელი 5.2 პროცენტზეა 2026-2029 წლებისთვის. საბაზისო სცენართან ერთად ასევე წარმოდგენილია ოპტიმისტური და პესიმისტური სცენარები, რომლებიც განსხვავდება სხვადასხვა რისკის რეალიზაციის ალბათობებით, რაც ეკონომიკაზე დადებითად ან უარყოფითად მოქმედებს.

წარმოდგენილ ცხრილებში 2026-2029 წლების ძირითადი მიმართულებებით გათვალისწინებული პროგნოზები შედარებულია 2024 წლის დეკემბერში წარმოდგენილ 2025 წლის სახელმწიფო ბიუჯეტის კანონზე თანდართულ ცხრილებთან. რუსეთ-უკრაინისა და ირან-ისრაელის საომარი მოქმედებების, არსებული გეოპოლიტიკური მდგომარეობისა და მსოფლიოში მიმდინარე ვითარებიდან გამომდინარე კვლავ არ არის მკაფიო მსოფლიო ეკონომიკის გაჯანსაღების სისწრაფე და გართულებულია ეკონომიკური აქტივობების პროგნოზირება. აქედან გამომდინარე, ერთის მხრივ, კვლავ არის მოსალოდნელი უარყოფითი ეფექტების საქართველოს ეკონომიკაზე გავლენის მოხდენის მატერიალიზაციის რისკი, თუმცა ამავე დროს, 2025 წლის არსებულ (იანვარ-მაისის) ეკონომიკური განვითარების ტენდენციებში შეინიშნება როგორც შიდა, ისე - გარე ფაქტორების მოსალოდნელზე მაღალი აქტივობა და ეკონომიკური ზრდის დაგეგმილზე კიდევ უფრო მეტი პოტენციალი. არსებული ტრენდების, სხვადასხვა ფაქტორებისა და რეგიონში მიმდინარე გაურკვევლობების გათვალისწინებით, 2025 წლის ეკონომიკური ზრდის პროგნოზი არ შეცვლილა, ხოლო საშუალოვადიანი პროგნოზები 5.2 პროცენტის ფარგლებშია წარმოდგენილი. ამასთან, გლობალურად მიმდინარე სხვადასხვა მოვლენების ფონზე და მიმდინარე წლის პირველი 5 თვის ფაქტობრივ მონაცემებზე დაყრდნობით უცვლელია 2025 წლის ფასების ზრდის საპროგნოზო მაჩვენებლები, თუმცა შეცვლილია საგარეო სექტორთან დაკავშირებული ინდიკატორები.

**ცხრილი №1. ძითითადი ვარაუდები და დაშვებები**

|  | **2024** | **2025** | **2026** | **2027** | **2028** | **2029** |
| --- | --- | --- | --- | --- | --- | --- |
|  | **ფაქტ.** | **მოსალ.** | **პროგნ.** | **პროგნ.** | **პროგნ.** | **პროგნ.** |
| **რეალური მშპ-ს ზრდა, %** |  |  |  |  |  |  |
| წინა პროგნოზი (2024 წლის დეკემბერი) | 9.0% | 6.0% | 5.0% | 5.2% | 5.3% |  |
| ახალი პროგნოზი | 9.4% | 6.0% | 5.0% | 5.2% | 5.3% | 5.3% |
| სხვაობა | 0.4% | 0.0% | 0.0% | 0.0% | 0.0% |  |
| **მშპ-ს დეფლატორის პროცენტული ცვლილება** |  |  |  |  |  |  |
| წინა პროგნოზი (2024 წლის დეკემბერი) | 3.1% | 3.0% | 3.0% | 3.0% | 3.0% |  |
| ახალი პროგნოზი | 3.8% | 3.0% | 3.0% | 3.0% | 3.0% | 3.0% |
| სხვაობა | 0.7% | 0.0% | 0.0% | 0.0% | 0.0% |  |
| **საპროცენტო განაკვეთი სესხებხე, %** |  |  |  |  |  |  |
| წინა პროგნოზი (2024 წლის დეკემბერი) | 15.2% | 14.2% | 13.2% | 12.2% | 11.2% |  |
| ახალი პროგნოზი | 15.0% | 14.0% | 13.0% | 12.0% | 11.0% | 10.0% |
| სხვაობა | -0.2% | -0.2% | -0.2% | -0.2% | -0.2 |  |
| **საპროცენტო განაკვეთი დეპოზიტებზე, %** |  |  |  |  |  |  |
| წინა პროგნოზი (2024 წლის დეკემბერი) | 10.5% | 9.9% | 9.4% | 8.9% | 8.4% |  |
| ახალი პროგნოზი | 9.4% | 8.9% | 8.4% | 7.9% | 7.4% | 6.9% |
| სხვაობა | -1.0% | -1.0% | -1.0% | -1.0% | -1.0% |  |

ცხრილი №1 გვიჩვენებს ძირითადი ვარაუდებისა და დაშვებების ცვლილებებს. ცხრილში შეტანილია 2024 წლის ფაქტობრივი მაჩვენებლებიც, რათა უფრო ნათლად გამოჩნდეს ფაქტობრივი მონაცემების დაზუსტებით გამოწვეული ცვლილების ეფექტი. 2024 წელს ეკონომიკური ზრდა თავდაპირველ პროგნოზზე მაღალი აღმოჩნდა (0.4 პროცენტული პუნქტით), რაც გამოწვეულია როგორც შიდა, ასევე - საგარეო მოთხოვნის გაუმჯობესებითა და ინვესტიციების ზრდით, რამაც ეკონომიკის მოსალოდნელზე მაღალი აქტივობა განაპირობა. 2025 წლის ახალი საპროგნოზო მაჩვენებელი 6.0 პროცენტს შეადგენს, რაც ანალოგიურია წინა წლის დეკემბერში გაკეთებული პროგნოზისა და გამოწვეულია მოსალოდნელზე მაღალი საგარეო და ასევე მთლიანად ეკონომიკური აქტივობით, თუმცა გათვალისწინებულია ასევე გეოპოლიტიკური დაძაბულობაც. აღსანიშნავია, რომ მიმდინარე წლის პირველი 5 თვის მდგომარეობით ეკონომიკური ზრდა ხასიათდება ზრდის სწრაფი ტენდენციით.

მშპ-ს დეფლატორის 2024 წლის ფაქტობრივი დონე აღემატება პროგნოზირებულს, თუმცა 2025 წლიდან საშუალოვადიანი პერიოდის მშპ დეფლატორთან დაკავშირებული საპროგნოზო მაჩვენებლები უცვლელია დეკემბრის პროგნოზთან შედარებით. 2024 წელს დეფლატორის გაზრდილი მაჩვენებელი მნიშვნელოვნად არის გამოწვეული სურსათზე და ნავთობსა და ნედლეულზე გაზრდილი ფასებით. შედარებით დაბალი ინფლაციური მოლოდინები აისახა საპროცენტო განაკვეთებზე. იმის მიუხედვად, რომ არ გაზრდილა რეალური მშპ-ს და მშპ-ს დეფლატორის ზრდის ტემპების პროგნოზები, როგორც აღვნიშნეთ, მათი ფაქტობრივი მაჩვენებლები 2024 წელს მცირედით განსხვავდებოდა პროგნოზისაგან, რის გამოც შესაბამისად შეიცვალა ნომინალური მშპ-ს პროგნოზებიც.

**ცხრილი №2. ნომინალური მშპ-ს ცვლილება**

|  |  |  |  |  |  |  |
| --- | --- | --- | --- | --- | --- | --- |
| (მილიონი ლარი) | **2024** | **2025** | **2026** | **2027** | **2028** | **2029** |
| **ფაქტ.** | **მოსალ.** | **პროგნ.** | **პროგნ.** | **პროგნ.** | **პროგნ.** |
| **ნომინალური მშპ-ის წინა პროგნოზი**  **(2024 წლის დეკემბერი)** | 90,895.2 | 99,239.4 | 107,327.4 | 116,295.7 | 126,133.2 |  |
| **ნომინალური მშპ-ის ახალი პროგნოზი** | 91,891.8 | 100,330.5 | 108,507.4 | 117,574.3 | 127,519.9 | 138,306.8 |

ცხრილი №2 გვიჩვენებს ნომინალური მშპ-ს პროგნოზების ცვლილებას საშუალოვადიან პერიოდში. 2024 წლის ნომინალური მშპ-ს ფაქტობრივი მნიშვნელობა მშპ-ს წინა პროგნოზს (2024 წლის დეკემბერი) აღემატება, რაც გარკვეულწილად გამოწვეულია მოხმარების მოსალოდნელზე მაღალი მაჩვენებლით. ამასთან, ზოგადი ფასების დონის მოსალოდნელთან შედარებით მაღალი ტემპით ზრდის შედეგად,შედარებით გაზრდილია მშპ-ს დეფლატორის 2024 წლის მაჩვენებელიც. როგორც აღვნიშნეთ, მიმდინარე ტენდენციებისა და დაფიქსირებული მაღალი ეკონომიკური აქტივობის გათვალისწინებით, 2025 წლის რეალური მშპ-ს ზრდის ახალი პროგნოზი 2024 წლის დეკემბერს გაკეთებულ პროგნოზს უტოლდება, ხოლო დეფლატორის საპროგნოზო მაჩვენებლები უცვლელია. შედარებით გაზრდილია მოხმარების პროგნოზი, რის შედეგადაც გაზრდილია ნომინალური მშპ-ს პროგნოზიც როგორც 2025 წლისთვის, ისე - საშუალოვადიანი პერიოდისთვის.

**ცხრილი №3. ნაერთი ბიუჯეტი**

|  |  |  |  |  |  |  |
| --- | --- | --- | --- | --- | --- | --- |
| **(მილიონი ლარი)** | **2024** | **2025** | **2026** | **2027** | **2028** | **2029** |
| **ფაქტ.** | **მოსალ.** | **პროგნ.** | **პროგნ.** | **პროგნ.** | **პროგნ.** |
| შემოსავლების ძველი პროგნოზი (2024 წლის დეკემბერი) | 25,616.0 | 27,665.0 | 29,850.0 | 32,100.0 | 34,750.0 |  |
| შემოსავლების ახალი პროგნოზი | 25,721.9 | 27,665.0 | 29,850.0 | 32,100.0 | 34,750.0 | 37,651.0 |
| ცვლილება | 105.6 | 0 | 0 | 0 | 0 |  |
| მ.შ. გადასახადები | 30.0 | 0 | 0 | 0 | 0 |  |
| ხარჯები და არაფინანსური აქტივების ძველი პროგნოზი (2024 წლის დეკემბერი) | 28,435.0 | 30,659.0 | 32,695.0 | 35,050.0 | 37,840.0 |  |
| ხარჯები და არაფინანსური აქტივების ზრდის ახალი პროგნოზი | 28,357.5 | 30,659.0 | 32,695.0 | 35,050.0 | 37,840.0 | 40,886.0 |
| ცვლილება | -77.5 | 0 | 0 | 0 | 0 |  |

ნაერთი ბიუჯეტის საპროგნოზო მაჩვენებლების ცვლილება მოცემულია №3 ცხრილში. როგორც ვხედავთ, დაზუსტდა 2024 წლის მაჩვენებლები, ხოლო ფისკალური პროგნოზები არ განახლებულა და კვლავ იგივე დონეზეა მოცემული.

**ცხრილი №4** **საერთაშორისო სავალუტო ფონდთან პროგრამით გათვალისწინებული მოდიფიცირებული დეფიციტი:**

|  |  |  |  |  |  |  |
| --- | --- | --- | --- | --- | --- | --- |
| **% მშპ-სთან** | **2024 ფაქტი** | **2025 მოსალ.** | **2026 პროგნ.** | **2027 პროგნ.** | **2028 პროგნ.** | **2029 პროგნ.** |
| 2025-2028 წლების წინა პროგნოზი (2024 წლის დეკემბერი) | -2.5% | -2.5% | -2.4% | -2.3% | -2.2% |  |
| 2026-2029 წლების ახალი პროგნოზი | -2.4% | -2.5% | -2.4 | -2.3% | -2.2 | -2.1% |

**ცხრილი №5 მიმდინარე ანგარიშის ბალანსი**

| **მიმდინარე ანგარიში** | **2024** | **2025** | **2026** | **2027** | **2028** | **2029** |
| --- | --- | --- | --- | --- | --- | --- |
| (მლნ აშშ დოლარი) | **ფაქტ.** | **მოსალ.** | **პროგნ.** | **პროგნ.** | **პროგნ.** | **პროგნ.** |
| **მიმდინარე ანგარიში - ძველი პროგნოზი (2024 წლის დეკემბერი)** | **-1,586.4** | **-1,573.3** | **-1,593.4** | **-1,650.6** | **-1,724.7** |  |
| **ცვლილებები სულ** | **95.0** | **-10.9** | **46.0** | **36.6** | **13.6** |  |
| წმინდა ექსპორტი | 20.3 | -68.5 | -31.5 | -29.9 | -36.0 |  |
| პირველადი შემოსავალი | 242.4 | 306.7 | 348.1 | 361.2 | 370.7 |  |
| მეორადი შემოსავალი (ტრანსფერები) | -167.7 | -249.1 | -270.6 | -294.7 | -321.1 |  |
| **მიმდინარე ანგარიში - ახალი პროგნოზი** | **-1,491.5** | **-1,584.2** | **-1,547.4** | **-1,613.9** | **-1,711.2** | **-1,826.6** |

რაც შეეხება მიმდინარე ანგარიშის ბალანსს, წინა პროგნოზებთან შედარებით მცირედით არის შეცვლილი ნომინალური მშპ-ს პროგნოზები და შესაბამისად უმნიშვნელოდ შეიცვალა მისი კომპონენტების მშპ-სთან ფარდობებიც. ამის გათვალისწინებით, მიმდინარე ანგარიშის საპროგნოზო მაჩვენებლები დოლარებში უმნიშვნელოდ შეცვლილია 2025 წლისთვის, თუმცა მცირედი გაუმჯობესება შეინიშნება 2026-2028 წლებისთვის. გაუარესებული მიმდინარე ანგარიშის პროგნოზი ძირითადად ტრანსფერებიდან მიღებული შემოსავლების ბალანსის გაუარესებით არის გამოწვეული 2025 წელს, რაც ამცირებს მეორად შემოსავალს, ძირითადად კერძო სექტორის მხრიდან. 2026-2028 წლებში გაუმჯობესებული პროგნოზებიდან ჩანს, რომ გაუმჯობესებულია პირველადი შემოსავალი, ძირითადად საინვესტიციო შემოსავლის ხარჯზე. რაც შეეხება საქონლისა და მომსახურების ბალანსს, მისი გაუარესება უმნიშვნელოა და გამოწვეულია თავდაპირველად მომსახურების (ძირითადად ტურიზმის ხარჯზე), შემდეგ კი საქონლის ბალანსის გაუარესების გამო. რაც შეეხება მეორად შემოსავალს, მოსალოდნელია ასევე მისი შემცირებაც 2024 წლის დეკემბერში მოსალოდნელ დონესთან შედარებით.

მიმდინარე ანგარიშის ცვლილება 2024 წლისთვის გამოწვეულია ძირითადად პირველადი შემოსავლისა და წმინდა ექსპორტის ზრდით, ხოლო მეორე მხრივ, მეორადი შემოსავლის ფაქტობრივი მაჩვენებლები დეკემბრის პროგნოზებთან შედარებით უფრო ნაკლებია. აღნიშნული ცვლილებების შედეგად, დადებითმა ცვლილებებმა, განსაკუთრებით კი პირველადი შემოსავლის ზრდამ გადაწონა და გამოიწვია პროგნოზთან შედარებით ფაქტობრივი მაჩვენებლის ზრდა.

# **ფისკალური ჩარჩო და ფისკალურ წესებთან შესაბამისობა**

## 2.1 ფისკალური ჩარჩოს შედარება

ამ ნაწილში განახლებული, 2026-2029 წლების საშუალოვადიანი ფისკალური პროგნოზები შედარებულია 2022-2024 წლებში მომზადებულ და მიმდინარე წლის ივლისში განახლებულ საშუალოვადიან პროგნოზებთან.

როგორც დოკუმენტის პირველ ნაწილშია აღნიშნული, 2022-2024 წლებში მაღალი ეკონომიკური ზრდის ტემპი, დადებითი და გაუმჯობესებული მაკროეკონომიკური პარამეტრები დაფიქსირდა, რაც გაგრძელდა 2025 წელსაც, თუმცა შემდგომი წლების პროგნოზები კვლავ კონსერვატიულად არის დაგეგმილი. წინა წლებში შემოსავლების ზრდასთან ერთად შესაძლებელი გახდა ხარჯვითი ნაწილის გაზრდა და არსებული საჭიროებების დასაფინანსებლად. ამასთან, შენარჩუნებული იყო, როგორც კაპიტალური მიმართულებებით დაგეგმილი საპროგნოზო ბიუჯეტი, ასევე დეფიციტის და ვალის მაჩვენებელი „ეკონომიკური თავისუფლების შესახებ“ საქართველოს კანონით დადგენილი ზღვრული პარამეტრების ფარგლებში.

**საშუალოვადიანი პროგნოზები**

2023-2026 წლების პროგნოზებში, რომელიც მომზადდა 2022 წლის ბოლოს, 2023 წლის ნაერთი ბიუჯეტის შემოსავლები დაიგეგმა 20,8 მლრდ ლარის ოდენობით, რამაც მშპ-სთან მიმართებაში 26.1% შეადგინა. შემოსავლების პროგნოზები კვლავ კონსერვატიული მიდგომით დაიგეგმა, თუმცა 2023 წლის განმავლობაში, არსებული დადებითი ტენდენციებიდან გამომდინარე, განახლდა პროგნოზები და აისახა 2023 წლის სახელმწიფო ბიუჯეტის კანონში ცვლილებების დროს. 2023 წელს ნაერთი ბიუჯეტის ფაქტიურმა მაჩვენებელმა შეადგინა 22,1 მლრდ ლარი (გაიზარდა 484.2 მლნ ლარით), რაც მშპ-ის 27,4%-ია.

2024-2027 წლების პროგნოზები, რომელიც მომზადდა 2023 წლის ბოლოს, 2024 წლის ნაერთი ბიუჯეტის შემოსავლები დაიგეგმა 24,4 მლრდ ლარის ოდენობით, რამაც მშპ-სთან მიმართებაში 28.4% შეადგინა. 2024 წლის განმავლობაში განახლებული პროგნოზებით ნაერთი ბიუჯეტის შემოსავლები, 2023 წლის დეკემბრის პროგნოზთან შედარებით, ჯამში 1.2 მლრდ ლარზე მეტით არის გაზრდილი და 25,6 მლრდ ლარზე მეტს შეადგენს, ხოლო ფაქტიურმა მაჩვენებელმა შეადგინა 25,7 მლრდ ლარზე მეტი, რაც მშპ-ის 28%-ია. 2025 წლის პროგნოზიც არსებული ტენდენციების გათვალისწინებით განახლდა და წლების განმავლობაში განახლდა და გაიზარდა წინა პროგნოზებთან შედარებით, წარმოდგენილი პროგნოზით შეადგენს 27,7 მლრდ ლარს, რაც მშპ-ს 27.6%-ია (არ შეცვლილა 2024 წლის პროგნოზთან შედარებით). ამასთან, საშუალოვადიან 2026-2029 წლებში ნაერთი ბიუჯეტის შემოსავლები მშპ-ის 27,3%-ის ფარგლებშია პროგნოზირებული.

შემოსულობების პროგნოზების შედარება და მშპ-სთან პროცენტული ცვლილებები მოცემულია №6 ცხრილში:

**ცხრილი №6 - შემოსულობების პროგნოზები**

**/მლნ ლარი/**

| **დასახელება** | **2022** | **2023** | **2024** | **2025** | **2026** | **2027** | **2028** | **2029** |
| --- | --- | --- | --- | --- | --- | --- | --- | --- |
| **ფაქტი** | **ფაქტი** | **ფაქტი** | **პროგნოზი** | **პროგნოზი** | **პროგნოზი** | **პროგნოზი** | **პროგნოზი** |
| **შემოსავლები** |  |  |  |  |  |  |  |  |
| 2023-2026 (2022 წლის დეკემბერი) | 19 217.0 | 20 805.0 | 22 076.0 | 23 794.0 | 25 704.0 |  |  |  |
| 2024-2027 (2023 წლის დეკემბერი) | 19 377.6 | 21 640.0 | 24 398.0 | 26 124.0 | 27 788.0 | 29 868.0 |  |  |
| *ცვლილება* | *160.6* | *835.0* | *2 322.0* | *2 330.0* | *2 084.0* |  |  |  |
| 2025-2028 (2024 წლის დეკემბერი) | 19 377.6 | 22 124.2 | 25 616.0 | 27 665.0 | 29 850.0 | 32 100.0 | 34 750.0 |  |
| *ცვლილება* | *0.1* | *484.2* | *1 218.0* | *1 541.0* | *2 062.0* | *2 232.0* |  |  |
| 2026-2029 (2025 წლის ივლისი) | 19 377.6 | 22 124.2 | 25 721.9 | 27 665.0 | 29 850.0 | 32 100.0 | 34 750.0 | 37 651.0 |
| *ცვლილება* | *0.0* | *0.0* | *105.9* | *0.0* | *0.0* | *0.0* | *0.0* |  |
| **არაფინანსური აქტივების კლება** |  |  |  |  |  |  |  |  |
| 2023-2026 (2022 წლის დეკემბერი) | 450.0 | 350.0 | 300.0 | 300.0 | 250.0 |  |  |  |
| 2024-2027 (2023 წლის დეკემბერი) | 435.6 | 350.0 | 350.0 | 300.0 | 300.0 | 300.0 |  |  |
| *ცვლილება* | *-14.4* | *0.0* | *50.0* | *0.0* | *50.0* |  |  |  |
| 2025-2028 (2024 წლის დეკემბერი) | 435.6 | 433.5 | 500.0 | 500.0 | 300.0 | 300.0 | 300.0 |  |
| *ცვლილება* | *0.0* | *83.5* | *150.0* | *200.0* | *0.0* | *0.0* |  |  |
| 2026-2029 (2025 წლის ივლისი) | 435.6 | 433.5 | 559.2 | 500.0 | 300.0 | 300.0 | 300.0 | 300.0 |
| *ცვლილება* | *0.0* | *0.0* | *59.2* | *0.0* | *0.0* | *0.0* | *0.0* |  |
| **ფინანსური აქტივების კლება** |  |  |  |  |  |  |  |  |
| 2023-2026 (2022 წლის დეკემბერი) | 150.0 | 440.0 | 130.0 | 130.0 | 130.0 |  |  |  |
| 2024-2027 (2023 წლის დეკემბერი) | 102.4 | 420.0 | 270.0 | 130.0 | 130.0 | 130.0 |  |  |
| *ცვლილება* | *-47.6* | *-20.0* | *140.0* | *0.0* | *0.0* |  |  |  |
| 2025-2028 (2024 წლის დეკემბერი) | 102.4 | 228.4 | 230.0 | 320.0 | 250.0 | 250.0 | 250.0 |  |
| *ცვლილება* | *0.0* | *-191.6* | *-40.0* | *190.0* | *120.0* | *120.0* |  |  |
| 2026-2029 (2025 წლის ივლისი) | 102.4 | 228.4 | 252.4 | 320.0 | 250.0 | 250.0 | 250.0 | 250.0 |
| *ცვლილება* | *0.0* | *0.0* | *22.4* | *0.0* | *0.0* | *0.0* | *0.0* |  |
| **% მშპ-თან** | | | | | | | |  |
| **შემოსავლები** |  |  |  |  |  |  |  |  |
| 2023-2026 (2022 წლის დეკემბერი) | 26.6% | 26.1% | 25.6% | 25.4% | 25.4% |  |  |  |
| 2024-2027 (2023 წლის დეკემბერი) | 26.8% | 27.3% | 28.4% | 28.1% | 27.6% | 27.5% |  |  |
| *ცვლილება* | *0.2%* | *1.2%* | *2.8%* | *2.7%* | *2.2%* |  |  |  |
| 2025-2028 (2024 წლის დეკემბერი) | 26.6% | 27.4% | 28.2% | 27.9% | 27.8% | 27.6% | 27.6% |  |
| *ცვლილება* | *-0.2%* | *0.1%* | *-0.2%* | *-0.2%* | *0.2%* | *0.1%* |  |  |
| 2026-2029 (2025 წლის ივლისი) | 26.6% | 27.4% | 28.0% | 27.6% | 27.5% | 27.3% | 27.3% | 27.2% |
| *ცვლილება* | *0.0%* | *0.0%* | *-0.2%* | *-0.3%* | *-0.3%* | *-0.3%* | *-0.3%* |  |
| **არაფინანსური აქტივების კლება** |  |  |  |  |  |  |  |  |
| 2023-2026 (2022 წლის დეკემბერი) | 0.6% | 0.4% | 0.3% | 0.3% | 0.2% |  |  |  |
| 2024-2027 (2023 წლის დეკემბერი) | 0.6% | 0.4% | 0.4% | 0.3% | 0.3% | 0.3% |  |  |
| *ცვლილება* | *0.0%* | *0.0%* | *0.1%* | *0.0%* | *0.1%* |  |  |  |
| 2025-2028 (2024 წლის დეკემბერი) | 0.6% | 0.5% | 0.6% | 0.5% | 0.3% | 0.3% | 0.2% |  |
| *ცვლილება* | *0.0%* | *0.1%* | *0.1%* | *0.2%* | *0.0%* | *0.0%* |  |  |
| 2026-2029 (2025 წლის ივლისი) | 0.6% | 0.5% | 0.6% | 0.5% | 0.3% | 0.3% | 0.2% | 0.2% |
| *ცვლილება* | *0.0%* | *0.0%* | *0.1%* | *0.0%* | *0.0%* | *0.0%* | *0.0%* |  |
| **ფინანსური აქტივების კლება** |  | | | | |  |  |  |
| 2023-2026 (2022 წლის დეკემბერი) | 0.2% | 0.6% | 0.2% | 0.1% | 0.1% |  |  |  |
| 2024-2027 (2023 წლის დეკემბერი) | 0.1% | 0.5% | 0.3% | 0.1% | 0.1% | 0.1% |  |  |
| *ცვლილება* | *-0.1%* | *0.0%* | *0.2%* | *0.0%* | *0.0%* |  |  |  |
| 2025-2028 (2024 წლის დეკემბერი) | 0.1% | 0.3% | 0.3% | 0.3% | 0.2% | 0.2% | 0.2% |  |
| *ცვლილება* | *0.0%* | *-0.2%* | *-0.1%* | *0.2%* | *0.1%* | *0.1%* |  |  |
| 2026-2029 (2025 წლის ივლისი) | 0.1% | 0.3% | 0.3% | 0.3% | 0.2% | 0.2% | 0.2% | 0.2% |
| *ცვლილება* | *0.0%* | *0.0%* | *0.0%* | *0.0%* | *0.0%* | *0.0%* | *0.0%* |  |

მიმდინარე წელს საგარეო ვალის ნაწილში ვალდებულებების ზრდის მაჩვენებელი მიმდინარე წელს შეადგენს მშპ-ს 3,4%-ს. ასევე აღსანიშნავია, რომ საგარეო ვალის აღებაში 2026 წლის პროგნოზი ითვალისწინებს საქართველოს ფინანსთა სამინისტროს მიერ საქართველოს სახელით გამოშვებული, 2026 წელს დასაფარი ევროობლიგაციის რეფინანსირებას. ამასთან, გასათვალისწინებელია, რომ ევროობლიგაციის რეფინანსირება წარმოადგენს საბაზისო დაშვებას და გადაწყვეტილება რეფინანსირების შესახებ მათ შორის ინსტრუმენტის ტიპის, მოცულობის და სხვა სპეციფიკაციების შესახებ განხილვის საგანია და აღნიშნული გადაწყვეტილება მიღებული იქნება 2025 წლის განმავლობაში.

2027-2029 წლებში ვალდებულებების ზრდა მშპ-სთან მიმართებაში საშუალოდ 3,3%-ის ფარგლებშია.

ქვემოთ მოცემულ ცხრილში (ცხრილი №7) წარმოდგენილია ვალდებულებების ზრდის პროგნოზები 2025-2029 წლებისთვის:

**ცხრილი №7 - ვალდებულებების ზრდის პროგნოზები**

***(მლნ ლარი)***

| **დასახელება** | **2022** | **2023** | **2024** | **2025** | **2026** | **2027** | **2028** | **2029** |
| --- | --- | --- | --- | --- | --- | --- | --- | --- |
| **ფაქტი** | **ფაქტი** | **ფაქტი** | **პროგნოზი** | **პროგნოზი** | **პროგნოზი** | **პროგნოზი** | **პროგნოზი** |
| **ვალდებულებების ზრდა** |  |  |  |  |  |  |  |  |
| 2023-2026 (2022 წლის დეკემბერი) | 3 582.0 | 3 584.0 | 3 560.0 | 3 660.0 | 5 020.0 |  |  |  |
| 2024-2027 (2023 წლის დეკემბერი) | 3 722.8 | 3 210.0 | 3 259.0 | 3 625.0 | 4 985.0 | 3 835.0 |  |  |
| *ცვლილება* | *140.8* | *-374.0* | *-301.0* | *-35.0* | *-35.0* |  |  |  |
| 2025-2028 (2024 წლის დეკემბერი) | 3 722.7 | 3 447.6 | 3 335.0 | 3 356.0 | 5 020.0 | 3 865.0 | 4 060.0 |  |
| *ცვლილება* | *-0.1* | *237.6* | *76.0* | *-269.0* | *35.0* | *30.0* |  |  |
| 2026-2029 (2025 წლის ივლისი) | 3 733.8 | 3 469.3 | 3 266.6 | 3 425.3 | 5 150.0 | 4 000.0 | 4 200.0 | 4 445.0 |
| *ცვლილება* | *11.1* | *21.7* | *-68.4* | *69.3* | *130.0* | *135.0* | *140.0* |  |
| **მ.შ. საშინაო** |  |  |  |  |  |  |  |  |
| 2023-2026 (2022 წლის დეკემბერი) | 1 240.0 | 1 340.0 | 1 460.0 | 1 560.0 | 1 620.0 |  |  |  |
| 2024-2027 (2023 წლის დეკემბერი) | 1 337.3 | 1 330.0 | 1 420.0 | 1 525.0 | 1 585.0 | 1 685.0 |  |  |
| *ცვლილება* | *97.3* | *-10.0* | *-40.0* | *-35.0* | *-35.0* |  |  |  |
| 2025-2028 (2024 წლის დეკემბერი) | 1 337.2 | 1 437.7 | 1 465.0 | 1 530.0 | 1 570.0 | 1 665.0 | 1 760.0 |  |
| *ცვლილება* | *-0.1* | *107.7* | *45.0* | *5.0* | *-15.0* | *-20.0* |  |  |
| 2026-2029 (2025 წლის ივლისი) | 1 348.3 | 1 459.4 | 1 527.3 | 1 600.0 | 1 700.0 | 1 800.0 | 1 900.0 | 2 045.0 |
| *ცვლილება* | *11.1* | *21.7* | *62.3* | *70.0* | *130.0* | *135.0* | *140.0* |  |
| **მ.შ. საგარეო** |  |  |  |  |  |  |  |  |
| 2023-2026 (2022 წლის დეკემბერი) | 2 342.0 | 2 244.0 | 2 100.0 | 2 100.0 | 3 400.0 |  |  |  |
| 2024-2027 (2023 წლის დეკემბერი) | 2 385.5 | 1 880.0 | 1 839.0 | 2 100.0 | 3 400.0 | 2 150.0 |  |  |
| *ცვლილება* | *43.5* | *-364.0* | *-261.0* | *0.0* | *0.0* |  |  |  |
| 2025-2028 (2024 წლის დეკემბერი) | 2 385.5 | 2 009.9 | 1 870.0 | 1 826.0 | 3 450.0 | 2 200.0 | 2 300.0 |  |
| *ცვლილება* | *0.0* | *129.9* | *31.0* | *-274.0* | *50.0* | *50.0* |  |  |
| 2026-2029 (2025 წლის ივლისი) | 2 385.5 | 2 009.9 | 1 739.3 | 1 825.3 | 3 450.0 | 2 200.0 | 2 300.0 | 2 400.0 |
| *ცვლილება* | *0.0* | *0.0* | *-130.7* | *-0.7* | *0.0* | *0.0* | *0.0* |  |
| **% მშპ-თან** | | | | | | | |  |
| **ვალდებულებების ზრდა** |  | | | | |  |  |  |
| 2023-2026 (2022 წლის დეკემბერი) | 5.0% | 4.5% | 4.1% | 3.9% | 5.0% |  |  |  |
| 2024-2027 (2023 წლის დეკემბერი) | 5.2% | 4.0% | 3.8% | 3.9% | 5.0% | 3.5% |  |  |
| *ცვლილება* | *0.2%* | *-0.5%* | *-0.3%* | *0.0%* | *0.0%* |  |  |  |
| 2025-2028 (2024 წლის დეკემბერი) | 5.1% | 4.3% | 3.7% | 3.4% | 4.7% | 3.3% | 3.2% |  |
| *ცვლილება* | *0.0%* | *0.2%* | *-0.1%* | *-0.5%* | *-0.3%* | *-0.2%* |  |  |
| 2026-2029 (2025 წლის ივლისი) | 5.1% | 4.3% | 3.6% | 3.4% | 4.7% | 3.4% | 3.3% | 3.2% |
| *ცვლილება* | *0.0%* | *0.0%* | *-0.1%* | *0.0%* | *0.1%* | *0.1%* | *0.1%* |  |
| ***მ.შ. საშინაო*** |  |  |  |  |  |  |  |  |
| 2023-2026 (2022 წლის დეკემბერი) | 1.7% | 1.7% | 1.7% | 1.7% | 1.6% |  |  |  |
| 2024-2027 (2023 წლის დეკემბერი) | 1.9% | 1.7% | 1.7% | 1.6% | 1.6% | 1.5% |  |  |
| *ცვლილება* | *0.1%* | *0.0%* | *0.0%* | *0.0%* | *0.0%* |  |  |  |
| 2025-2028 (2024 წლის დეკემბერი) | 1.8% | 1.8% | 1.6% | 1.5% | 1.5% | 1.4% | 1.4% |  |
| *ცვლილება* | *0.0%* | *0.1%* | *0.0%* | *-0.1%* | *-0.1%* | *-0.1%* |  |  |
| 2026-2029 (2025 წლის ივლისი) | 1.9% | 1.8% | 1.7% | 1.6% | 1.6% | 1.5% | 1.5% | 1.5% |
| *ცვლილება* | *0.0%* | *0.0%* | *0.1%* | *0.1%* | *0.1%* | *0.1%* | *0.1%* |  |
| ***მ.შ. საგარეო*** |  |  |  |  |  |  |  |  |
| 2023-2026 (2022 წლის დეკემბერი) | 3.2% | 2.8% | 2.4% | 2.2% | 3.4% |  |  |  |
| 2024-2027 (2023 წლის დეკემბერი) | 3.3% | 2.4% | 2.1% | 2.3% | 3.4% | 2.0% |  |  |
| *ცვლილება* | *0.1%* | *-0.4%* | *-0.3%* | *0.0%* | *0.0%* |  |  |  |
| 2025-2028 (2024 წლის დეკემბერი) | 3.3% | 2.5% | 2.1% | 1.8% | 3.2% | 1.9% | 1.8% |  |
| *ცვლილება* | *0.0%* | *0.1%* | *-0.1%* | *-0.4%* | *-0.2%* | *-0.1%* |  |  |
| 2026-2029 (2025 წლის ივლისი) | 3.3% | 2.5% | 1.9% | 1.8% | 3.2% | 1.9% | 1.8% | 1.7% |
| *ცვლილება* | *0.0%* | *0.0%* | *-0.2%* | *0.0%* | *0.0%* | *0.0%* | *0.0%* |  |

2023 წლის ნაერთი ბიუჯეტის მიმდინარე ხარჯების მოცულობა 2022 წლის დეკემბერში დაიგეგმა 17.4 მლრდ ლარის ოდენობით, რაც მშპ-ის 21,9%-ის ფარგლებშია, თუმცა 2023 წლის ფაქტიურმა შესრულებამ შეადგინა 17.9 მლრდ ლარი, რაც მშპ-ის 22,3%-ია.

2024 წლის ნაერთი ბიუჯეტის მიმდინარე ხარჯების მოცულობა 2023 წლის დეკემბერში დაიგეგმა 20.1 მლრდ ლარის ოდენობით, რაც მშპ-ის 23,3%-ის ფარგლებშია, თუმცა ფაქტიურმა შესრულებამ შეადგინა 20.7 მლრდ ლარამდე, რაც მშპ-ის 22,5%-ია. მაღალი ეკონომიკური ზრდის გათვალისწინებით, განახლებულ პროგნოზებში გაიზარდა 2024 წელს მიმდინარე და კაპიტალური ხარჯების ნაწილი. მიმდინარე ხარჯების 2024 წლის ფაქტიურმა ხარჯებმა მშპ-ს 22,8% შეადგინა. 2025 წლისთვის ნერთი ბიუჯეტის მიმდინარე ხარჯები დაიგეგმა 23 მლრდ-ის ოდენობით, რაც მშპ-ს 23%-ია. 2024 წლის კაპიტალური ხარჯებიც გაიზარდა დაგეგმილ მაჩვენებელთან შედარებით და ფაქტიურმა მაჩვენებელმა 8 მლრდ-ს მიაღწია, რაც მშპ-ს 8,7%-ს შეადგენს. ამასთან, 2026-2029 წლებში მიმდინარე ხარჯები მშპ-ს 23,2%-ის, ხოლო კაპიტალური ხარჯები მშპ-ს 7%-მდეა შენარჩუნებული.

ამასთან, გასათვალისწინებელია, რომ მიმდინარე წელს გაგრძელდება დასაგეგმ საშუალოვადიანი პერიოდის პროგნოზებზე მუშაობა და 2026 წლის სახელმწიფო ბიუჯეტის პროექტთან ერთად წარმოდგენილი იქნება გადამუშავებული პროგნოზები.

ქვემოთ მოცემულ ცხრილში (ცხრილი №8) წარმოდგენილია მიმდინარე და კაპიტალური ხარჯების პროგნოზები 2025-2028 წლებისთვის:

**ცხრილი №8 - მიმდინარე და კაპიტალური ხარჯების პროგნოზები**

***მლნ ლარი***

| **დასახელება** | **2022** | **2023** | **2024** | **2025** | **2026** | **2027** | **2028** | **2029** |
| --- | --- | --- | --- | --- | --- | --- | --- | --- |
| **ფაქტი** | **ფაქტი** | **ფაქტი** | **პროგნოზი** | **პროგნოზი** | **პროგნოზი** | **პროგნოზი** | **პროგნოზი** |
| **ხარჯები** |  | | | | |  |  |  |
| 2023-2026 (2022 წლის დეკემბერი) | 15 743.0 | 17 416.0 | 18 364.0 | 19 832.0 | 21 357.0 |  |  |  |
| 2024-2027 (2023 წლის დეკემბერი) | 15 610.9 | 17 841.0 | 20 071.0 | 21 792.0 | 23 558.0 | 25 520.0 |  |  |
| *ცვლილება* | *-132.1* | *425.0* | *1 707.0* | *1 960.0* | *2 201.0* |  |  |  |
| 2025-2028 (2024 წლის დეკემბერი) | 15 616.1 | 17 913.6 | 20 760.0 | 23 030.0 | 25 345.0 | 27 250.0 | 29 440.0 |  |
| *ცვლილება* | *5.2* | *72.6* | *689.0* | *1 238.0* | *1 787.0* | *1 730.0* |  |  |
| 2026-2029 (2025 წლის ივლისი) | 15 616.1 | 17 913.7 | 20 697.9 | 23 030.0 | 25 345.0 | 27 250.0 | 29 440.0 | 31 838.0 |
| *ცვლილება* | *0.0* | *0.1* | *-62.1* | *0.0* | *0.0* | *0.0* | *0.0* |  |
| **კაპიტალური ხარჯები** |  | | | | |  |  |  |
| **არაფინანსური აქტივების ზრდა** |  | | | | |  |  |  |
| 2023-2026 (2022 წლის დეკემბერი) | 5 935.0 | 6 120.0 | 5 910.0 | 6 310.0 | 6 690.0 |  |  |  |
| 2024-2027 (2023 წლის დეკემბერი) | 5 968.2 | 6 479.0 | 6 907.0 | 6 680.0 | 6 620.0 | 6 940.0 |  |  |
| *ცვლილება* | *33.2* | *359.0* | *997.0* | *370.0* | *-70.0* |  |  |  |
| 2025-2028 (2024 წლის დეკემბერი) | 5 968.2 | 6 532.9 | 7 675.0 | 7 629.0 | 7 350.0 | 7 800.0 | 8 400.0 |  |
| *ცვლილება* | *0.0* | *53.9* | *768.0* | *949.0* | *730.0* | *860.0* |  |  |
| 2026-2029 (2025 წლის ივლისი) | 5 968.2 | 6 532.8 | 7 666.2 | 7 629.0 | 7 350.0 | 7 800.0 | 8 400.0 | 9 048.0 |
| *ცვლილება* | *0.0* | *-0.1* | *-8.8* | *0.0* | *0.0* | *0.0* | *0.0* |  |
| **ფინანსური აქტივების ზრდა** |  | | | | |  |  |  |
| 2023-2026 (2022 წლის დეკემბერი) | 390.0 | 320.0 | 250.0 | 250.0 | 250.0 |  |  |  |
| 2024-2027 (2023 წლის დეკემბერი) | 443.5 | 290.0 | 227.0 | 260.0 | 260.0 | 265.0 |  |  |
| *ცვლილება* | *53.5* | *-30.0* | *-23.0* | *10.0* | *10.0* |  |  |  |
| 2025-2028 (2024 წლის დეკემბერი) | 443.5 | 320.4 | 210.0 | 301.0 | 280.0 | 280.0 | 230.0 |  |
| *ცვლილება* | *0.0* | *30.4* | *-17.0* | *41.0* | *20.0* | *15.0* |  |  |
| 2026-2029 (2025 წლის ივლისი) | 443.5 | 320.4 | 324.2 | 301.4 | 280.0 | 280.0 | 230.0 | 230.0 |
| *ცვლილება* | *0.0* | *0.0* | *114.2* | *0.4* | *0.0* | *0.0* | *0.0* |  |
| **% მშპ-თან** | | | | | | |  |  |
| **ხარჯები** |  | | | | |  |  |  |
| 2023-2026 (2022 წლის დეკემბერი) | 21.8% | 21.9% | 21.3% | 21.2% | 21.1% |  |  |  |
| 2024-2027 (2023 წლის დეკემბერი) | 21.6% | 22.5% | 23.3% | 23.4% | 23.4% | 23.5% |  |  |
| *ცვლილება* | *-0.2%* | *0.6%* | *2.1%* | *2.2%* | *2.3%* |  |  |  |
| 2025-2028 (2024 წლის დეკემბერი) | 21.4% | 22.1% | 22.8% | 23.2% | 23.6% | 23.4% | 23.3% |  |
| *ცვლილება* | *-0.2%* | *-0.3%* | *-0.5%* | *-0.2%* | *0.2%* | *0.0%* |  |  |
| 2026-2029 (2025 წლის ივლისი) | 21.4% | 22.1% | 22.5% | 23.0% | 23.4% | 23.2% | 23.1% | 23.0% |
| *ცვლილება* | *0.0%* | *0.0%* | *-0.3%* | *-0.3%* | *-0.3%* | *-0.3%* |  |  |
| **კაპიტალური ხარჯები** |  | | | | |  |  |  |
| **არაფინანსური აქტივების ზრდა** |  | | | | |  |  |  |
| 2023-2026 (2022 წლის დეკემბერი) | 8.2% | 7.7% | 6.8% | 6.7% | 6.6% |  |  |  |
| 2024-2027 (2023 წლის დეკემბერი) | 8.3% | 8.2% | 8.0% | 7.2% | 6.6% | 6.4% |  |  |
| *ცვლილება* | *0.0%* | *0.5%* | *1.2%* | *0.4%* | *0.0%* |  |  |  |
| 2025-2028 (2024 წლის დეკემბერი) | 8.2% | 8.1% | 8.4% | 7.7% | 6.8% | 6.7% | 6.7% |  |
| *ცვლილება* | *-0.1%* | *-0.1%* | *0.4%* | *0.5%* | *0.3%* | *0.3%* |  |  |
| 2026-2029 (2025 წლის ივლისი) | 8.2% | 8.1% | 8.3% | 7.6% | 6.8% | 6.6% | 6.6% | 6.5% |
| *ცვლილება* | *0.0%* | *0.0%* | *-0.1%* | *-0.1%* | *-0.1%* | *-0.1%* |  |  |
| **ფინანსური აქტივების ზრდა** |  | | | | |  |  |  |
| 2023-2026 (2022 წლის დეკემბერი) | 0.5% | 0.4% | 0.3% | 0.3% | 0.2% |  |  |  |
| 2024-2027 (2023 წლის დეკემბერი) | 0.6% | 0.4% | 0.3% | 0.3% | 0.3% | 0.2% |  |  |
| *ცვლილება* | *0.1%* | *0.0%* | *0.0%* | *0.0%* | *0.0%* |  |  |  |
| 2025-2028 (2024 წლის დეკემბერი) | 0.6% | 0.4% | 0.2% | 0.3% | 0.3% | 0.2% | 0.2% |  |
| *ცვლილება* | *0.0%* | *0.0%* | *0.0%* | *0.0%* | *0.0%* | *0.0%* |  |  |
| 2026-2029 (2025 წლის ივლისი) | 0.6% | 0.4% | 0.4% | 0.3% | 0.3% | 0.2% | 0.2% | 0.2% |
| *ცვლილება* | *0.0%* | *0.0%* | *0.1%* | *0.0%* | *0.0%* | *0.0%* |  |  |

## **2.2 საშუალოვადიან პერიოდში ფისკალური ჩარჩოს შესაბამისობა „ეკონომიკური თავისუფლების შესახებ“ საქართველოს ორგანული კანონით გათვალისწინებულ ფისკალურ წესებთან**

### **ბიუჯეტის დეფიციტი**

პანდემიის შემდგომ, ეკონომიკური ზრდის პროგნოზირებულზე სწრაფი აღდგენიდან გამომდინარე, სახელმწიფოს ერთიანი ბიუჯეტის დეფიციტის მაჩვენებელი დაგეგმილზე ადრე დაუბრუნდა „ეკონომიკური თავისუფლების შესახებ“ საქართველოს ორგანული კანონით დადგენილი ზღვრული პარამეტრებს.

განახლებული პროგნოზებით „ეკონომიკური თავისუფლების შესახებ“ საქართველოს ორგანული კანონით დადგენილი ზღვრული პარამეტრების საპროგნოზო მაჩვენებლები განისაზღვრება შემდეგნაირად:

* 2026 წელს სახელმწიფოს ერთიანი ბიუჯეტის უარყოფითი მთლიანი სალდო, განისაზღვრება 2 575,0 მლნ ლარით, რაც პროგნოზირებული მთლიანი შიდა პროდუქტის (მშპ-ის) 2.5%-ს შეადგენს (დადგენილი ზღვარი – მშპ-ის 3%);
* 2026 წლის ბოლოსთვის საქართველოს მთავრობის ვალის ზღვრული მოცულობა მთლიანი შიდა პროდუქტის (მშპ-ის) 35%-ია, ხოლო საჯარო და კერძო თანამშრომლობის პროექტების ფარგლებში აღებული ვალდებულებების მიმდინარე ღირებულების შეფასება (2026 წლის 31 დეკემბრის მდგომარეობით (წინასწარი მონაცემები)) − მთლიანი შიდა პროდუქტის (მშპ-ის) 0.01%-ია, რაც მთავრობის ვალის პროცენტულ ჯამურ მაჩვენებელზე არ ახდენს გავლენას (დადგენილი ზღვარი – მშპ-ის 60%).

2025 წლის და 2026-2029 წლებში ნაერთი ბიუჯეტის და სახელმწიფოს ერთიანი ბიუჯეტის მთლიანი სალდოს და საერთაშორისო სავალუტო ფონდის პროგრამით გათვალისწინებული მოდიფიცირებული დეფიციტის პროგნოზები მოცემულია №9 ცხრილში.

**ცხრილი №9 - ბიუჯეტის დეფიციტის პროგნოზები**

***ნაერთი ბიუჯეტის მთლიანი სალდო (დეფიციტი)***

**/მლნ ლარი/**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **დასახელება** | **2022** | **2023** | **2024** | **2025** | **2026** | **2027** | **2028** | **2029** |
| **ფაქტი** | **ფაქტი** | **ფაქტი** | **პროგნოზი** | **პროგნოზი** | **პროგნოზი** | **პროგნოზი** | **პროგნოზი** |
| **ნაერთი ბიუჯეტის მთლიანი სალდო** |  |  |  |  |  |  |  |  |
| 2023-2026 (2022 წლის დეკემბერი) | -2 011.0 | -2 381.0 | -1 898.0 | -2 048.0 | -2 093.0 |  |  |  |
| 2024-2027 (2023 წლის დეკემბერი) | -1 766.0 | -2 330.0 | -2 230.0 | -2 048.0 | -2 090.0 | -2 292.0 |  |  |
| 2025-2028 (2024 წლის დეკემბერი) | -1 771.1 | -1 888.8 | -2 319.0 | -2 494.0 | -2 545.0 | -2 650.0 | -2 790.0 |  |
| 2026-2029 (2025 წლის ივლისი) | -1 771.2 | -1 888.8 | -2 076.4 | -2 494.0 | -2 545.0 | -2 650.0 | -2 790.0 | -2 935.0 |
| **მოდიფიცირებული დეფიციტი (IMF პროგრამა)** |  |  |  |  |  |  |  |  |
| 2023-2026 (2022 წლის დეკემბერი) | -2 251.0 | -2 261.0 | -2 018.0 | -2 168.0 | -2 213.0 |  |  |  |
| 2024-2027 (2023 წლის დეკემბერი) | -2 203.0 | -2 200.0 | -2 187.0 | -2 178.0 | -2 220.0 | -2 427.0 |  |  |
| 2025-2028 (2024 წლის დეკემბერი) | -2 208.1 | -1 977.5 | -2 299.0 | -2 475.0 | -2 575.0 | -2 680.0 | -2 770.0 |  |
| 2026-2029 (2025 წლის ივლისი) | -2 208.1 | -1 977.5 | -2 171.0 | -2 475.0 | -2 575.0 | -2 680.0 | -2 770.0 | -2 915.0 |
| **% მშპ-თან** | | | | | | | |  |
| **ნაერთი ბიუჯეტის მთლიანი სალდო** |  |  |  |  |  |  |  |  |
| 2023-2026 (2022 წლის დეკემბერი) | -3.1% | -2.8% | -2.3% | -2.3% | -2.2% |  |  |  |
| 2024-2027 (2023 წლის დეკემბერი) | -3.0% | -2.8% | -2.5% | -2.3% | -2.2% | -2.2% |  |  |
| 2025-2028 (2024 წლის დეკემბერი) | -3.0% | -2.4% | -2.5% | -2.5% | -2.4% | -2.3% | -2.2% |  |
| 2026-2029 (2025 წლის ივლისი) | -3.0% | -2.4% | -2.4% | -2.5% | -2.4% | -2.3% | -2.2% | -2.1% |
| **მოდიფიცირებული დეფიციტი (IMF პროგრამა)** |  |  |  |  |  |  |  |  |
| 2023-2026 (2022 წლის დეკემბერი) | -3.1% | -2.8% | -2.3% | -2.3% | -2.2% |  |  |  |
| 2024-2027 (2023 წლის დეკემბერი) | -3.0% | -2.8% | -2.5% | -2.3% | -2.2% | -2.2% |  |  |
| 2025-2028 (2024 წლის დეკემბერი) | -3.0% | -2.4% | -2.5% | -2.5% | -2.4% | -2.3% | -2.2% |  |
| 2026-2029 (2025 წლის ივლისი) | -3.0% | -2.4% | -2.4% | -2.5% | -2.4% | -2.3% | -2.2% | -2.1% |

***სახელმწიფოს ერთიანი ბიუჯეტის მთლიანი სალდო (დეფიციტი)***

**/მლნ ლარი/**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **დასახელება** | **2022** | **2023** | **2024** | **2025** | **2026** | **2027** | **2028** | **2029** | |
| **ფაქტი** | **ფაქტი** | **ფაქტი** | **პროგნოზი** | **პროგნოზი** | **პროგნოზი** | **პროგნოზი** | **პროგნოზი** | |
| **სახელმწიფოს ერთიანი ბიუჯეტის მთლიანი სალდო** |  |  |  |  |  |  |  |  | |
| 2023-2026 (2022 წლის დეკემბერი) | -1 963.0 | -2 261.0 | -1 868.0 | -2 083.0 | -2 153.0 |  |  |  | |
| 2024-2027 (2023 წლის დეკემბერი) | -1 600.5 | -2 346.0 | -2 177.0 | -2 158.0 | -2 167.0 | -2 396.0 |  |  | |
| 2025-2028 (2024 წლის დეკემბერი) | -1 600.5 | -1 781.8 | -2 144.0 | -2 454.0 | -2 770.0 | -3 040.0 | -3 240.0 |  | |
| 2026-2029 (2025 წლის ივლისი) | -1 600.5 | -1 781.8 | -1 746.3 | -2 454.0 | -2 770.0 | -3 040.0 | -3 240.0 | -3 358.0 | |
| **% მშპ-თან** | | | | | | | | |  | |
| **სახელმწიფოს ერთიანი ბიუჯეტის მთლიანი სალდო** |  |  |  |  |  |  |  |  | |
| 2023-2026 (2022 წლის დეკემბერი) | -2.7% | -2.8% | -2.2% | -2.2% | -2.1% |  |  |  | |
| 2024-2027 (2023 წლის დეკემბერი) | -2.2% | -3.0% | -2.5% | -2.3% | -2.2% | -2.2% |  |  | |
| 2025-2028 (2024 წლის დეკემბერი) | -2.2% | -2.2% | -2.4% | -2.5% | -2.6% | -2.6% | -2.6% |  | |
| 2026-2029 (2025 წლის ივლისი) | -2.2% | -2.2% | -1.9% | -2.4% | -2.6% | -2.6% | -2.5% | -2.4% | |

### **მთავრობის ვალი**

„ეკონომიკური თავისუფლების შესახებ“ საქართველოს ორგანული კანონით განსაზღვრული მთავრობის ვალის საპროგნოზო მაჩვენებლებში ცვლილება გასულ წელს მომზადებულ პროგნოზებთან შედარებით ძირითადად გამოწვეულია ერთის მხრივ, გაცვლითი კურსის ცვლილებით,ხოლო მეორეს მხრივ ეკონომიკური ზრდის მოსალოდნელზე მაღალი ტემპით. 2025 წლის ბოლოს ვალის მშპ-თან ფარდობის მაჩვენებლის შემცირება მოსალოდნელია 35.5%-მდე. ვალის მშპ-თან ფარდობის შემცირება პროგნოზირებულია შემდეგ წლებშიც, ხოლო 2029 წლის ბოლოს აღნიშნული მაჩვენებელი ჩამოვა 33.5%-მდე.

მთავრობის ვალის პორტფელის ერთ-ერთ ყველაზე მნიშვნელოვან გამოწვევას წარმოადგენს ვალის პორტფელში საგარეო ვალის წილის მაღალი დონე (2024 წლისთვის - 70%), რის შედეგადაც ვალის მაჩვენებლები მოწყვლადია სავალუტო კურსის ნეგატიური შოკების მიმართ. შესაბამისად, მთავრობის ვალის მართვის განახლებული სტრატეგია 2024-2027 (<https://mof.ge/5231>) ვალის მშპ-თან ფარდობის უსაფრთხო დონეზე შენარჩუნებასთან ერთად, ორიენტირებულია მთლიან ვალში საგარეო ვალის წილის შემცირებაზე.

ქვემოთ მოცემულ ცხრილში (ცხრილი №10) წარმოდგენილია მთავრობის ვალის პროგნოზები 2026-2029 წლებისთვის:

**ცხრილი №10 - მთავრობის ვალის მოცულობების პროგნოზების შედარება**

**(მლნ ლარი)**

| **მთავრობის ვალი** | **2022 წელი** | **2023 წელი** | **2024 წელი** | **2025 წელი** | **2026 წელი** | **2027 წელი** | **2028 წელი** | **2029 წელი** |
| --- | --- | --- | --- | --- | --- | --- | --- | --- |
| 2022-2025 წლები (2021 წლის დეკემბერი) | 33,123 | 35,348 | 37,413 | 39,417 |  |  |  |  |
| *% მშპ-სთან* | *51.1%* | *50.2%* | *49.0%* | *47.7%* |  |  |  |  |
| 2023-2026 წლები (2022 წლის დეკემბერი) | 28,609 | 30,539 | 32,679 | 34,799 | 36,819 |  |  |  |
| *% მშპ-სთან* | *39.6%* | *38.3%* | *37.8%* | *37.2%* | *36.4%* |  |  |  |
| 2024-2027 წლები (2023 წლის დეკემბერი) | 28,538 | 30,291 | 32,711 | 35,150 | 37,783 | 40,368 |  |  |
| *% მშპ-სთან* | *39.5%* | *38.2%* | *38.0%* | *37.8%* | *37.6%* | *37.1%* |  |  |
| 2025-2028 წლები (2024 წლის ნოემბერი) | 28,538 | 31,482 | 33,694 | 35,872 | 38,348 | 40,946 | 43,575 | 43,575 |
| *% მშპ-სთან* | *39.8%* | *39.2%* | *38.4%* | *37.7%* | *37.3%* | *36.7%* | *36.1%* | *36.1%* |
| 2026-2029 წლები (2025 წლის ივლისი) | 28,538 | 31,482 | 33,169 | 35,619 | 38,007 | 40,636 | 43,402 | 46,302 |
| *% მშპ-სთან* | *39.2%* | *38.9%* | *36.1%* | *35.5%* | *35.0%* | *34.6%* | *34.0%* | *33.5%* |

# **ფისკალური პარამეტრების ციკლურობა და ფისკალური პოლიტიკა**

ფისკალური პოლიტიკის შეფასების ერთ-ერთი მიდგომაა, განისაზღვროს მისი დისკრეციული ნაწილი და გაანალიზდეს, აღნიშნული ეკონომიკური ციკლების სხვადასხვა ეტაპზე (ციკლის შესაფასებლად გამოიყენება მიმდინარე მშპ-ს პოტენციური მშპ-დან გადახრის პროცენტული მაჩვენებელი - ე.წ. „გეპი“) რა გავლენას ახდენდა ეკონომიკის აქტივობაზე. ამისათვის საჭიროა არსებულ მონაცემებზე დაყრდნობით შემდეგი ნაბიჯების გადადგმა:

* განისაზღვროს ეკონომიკის ციკლის სიდიდე;
* ამის შემდგომ, ფისკალური პოლიტიკიდან გამოირიცხოს ციკლის გავლენა, რაც ციკლურად შესწორებული ფისკალური ინდიკატორების გამოთვლას გულისხმობს; და
* არსებული ციკლურად შესწორებული ინდიკატორების საფუძველზე შეფასდეს ე.წ. ფისკალური იმპულსი და გაანალიზდეს იგი ეკონომიკის ციკლთან მიმართებაში.

საქართველოს ფინანსთა სამინისტროს მიერ მშპ-ს „გეპი“ შეფასებულია ე.წ. კვარტალური პროგნოზირების მოდელის (Quarterly Projection Model, QPM) მეშვეობით[[1]](#footnote-1), სადაც ეკონომიკის პოტენციური დონე კობ-დუგლასის საწარმოო ფუნქციის საშუალებით განისაზღვრება, რომელიც დამოკიდებულია სამუშაო ძალაზე, კაპიტალის მოცულობასა და ფაქტორების ერთობლივ მწარმოებლობაზე, რომლებიც თავისთავად მიყვებიან თავიანთ პოტენციურ დონეებს. მოცემული ფაქტორების პოტენციური დონეების კობ-დუგალსის საწარმოო ფუნქციით გაერთიანების შედეგად ფასდება პოტენციური მშპ, ხოლო მშპ-ს გეპი კი წარმოადგენს რეალური მშპ-ს პროცენტულ გადახრას პოტენციური მშპ-დან.

შეფასებული „გეპის“ მეშვეობით ხდება ფისკალური პარამეტრების და საქართველოს შემთხვევაში ძირითადად შემოსავლების არსებული მონაცემებიდან ე.წ. ციკლური კომპონენტის გამოთვლა და ინდიკატორების ციკლურად შესწორება. თუ ეკონომიკა თავის პოტენციურ დონეზე მეტად ვითარდება და არსებობს მშპ-ს დადებითი „გეპი“, მიჩნეულია, რომ გადასახადების დისკრეციული ნაწილი არის ფაქტიურთან შედარებით მცირე და გადასახადები უნდა შესწორდეს შემცირების მიმართულებით (რადგან ციკლური ნაწილი გამოწვეული იყო ეკონომიკის პოზიციის გამო და არა დისკრეციული ფისკალური პოლიტიკის გამო) და პირიქით, თუ ეკონომიკაში არის მშპ-ს უარყოფითი „გეპი“, რეალური მონაცემები ზრდის მიმართულებით კორექტირდება.

ციკლურად შესწორებული პარამეტრების საშუალებით გამოითვლება ციკლურად შესწორებული ბალანსი და შესაბამისად ე.წ. ფისკალური პოზიცია, რომელიც ციკლურად შესწორებული ბიუჯეტია საპირისპირო ნიშნით. საბოლოო მიზანი კი არის ე.წ. ფისკალური იმპულსის გამოთვლა, რომელიც მიმდინარე და წინა წლის ფისკალურ პოზიციებს შორის სხვაობას წარმოადგენს. ფისკალური იმპულსის დასათვლელად გამოიყენება ე.წ. ციკლურად შესწორებული პირველადი ბალანსი, სადაც გაანგარიშებებისას ამოღებულია ხარჯებში არსებული როგორც შიდა, ისე გარე ვალის პროცენტის მომსახურება.

ყველაზე მარტივი მიდგომით ფისკალური იმპულსისა და მშპ-ს „გეპის“ კომბინაციით შესაძლებელია შეფასდეს ფისკალური პოლიტიკის ციკლურობა - იგი ანტიციკლურია თუ პროციკლური. ანტიციკლური ფისკალური პოლიტიკა გულისხმობს დადებით ფისკალურ იმპულსს უარყოფითი გეპის დროს და პირიქით, უარყოფით იმპულსს იმ შემთხვევაში, თუ მიმდინარე მშპ პოტენციურ დონეს აღემატება (დადებითი „გეპი“).

ამის გარდა, ფისკალური პოლიტიკის ზომის შეფასებისთვის შესაძლოა ე.წ. სტრუქტურული დეფიციტის დათვლაც, რომელიც ციკლურად შესწორებული ბიუჯეტიდან კიდევ გამორიცხავს ბიუჯეტზე მოქმედ როგორც დადებით, ისე უარყოფით ერთჯერად ეფექტებს, რომელთაც მომავალ წელს ადგილი ვერ ექნება. შესაბამისად, გაანგარიშებიდან ამოღებულია კოვიდზე გაწეული ხარჯები (რამაც სტრუქტურული დეფიციტი შეამცირა), ბანკების მოგების გადასახადის გაანგარიშების მეთოდოლოგიის ცვლილების შედეგად ბიუჯეტში შემოსული გადასახადის ერთჯერადი ეფექტი (რამაც სტრუქტურული დეფიციტი გაზარდა) და ევროკომისიის მეთოდოლოგიის მიდგომით პრივატიზაციიდან მიღებული შემოსავლები, რადგან კონკრეტული აქტივის პრივატიზაცია მხოლოდ ერთხელ ხდება (რამაც გაზარდა დეფიციტი).

**ცხრილი №11. სტრუქტურული ფისკალური ინდიკატორები**

| **დასახელება** | **2021** | **2022** | **2023** | **2024** | **2025** | **2026** | **2027** | **2028** | **2029** |
| --- | --- | --- | --- | --- | --- | --- | --- | --- | --- |
| რელური მშპ-ს ზრდა | 10.6% | 11.0% | 7.8% | 9.4% | 6.0% | 5.0% | 5.2% | 5.3% | 5.3% |
| პოტენციური მშპ-ს ზრდა | 4.6% | 5.3% | 8.0% | 8.4% | 6.7% | 5.7% | 5.6% | 5.3% | 5.3% |
| **მშპ-ს GAP** | **-4.2%** | **1.0%** | **0.8%** | **1.8%** | **1.1%** | **0.4%** | **0.0%** | **0.0%** | **0.0%** |
| ერთიანი ბიუჯეტის დეფიციტი | -6.3% | -2.2% | -2.2% | -2.3% | -2.4% | -2.6% | -2.6% | -2.5% | -2.4% |
| ერთიანი ბიუჯეტის პირველადი დეფიციტი | -4.9% | -1.1% | -0.7% | -0.7% | -0.7% | -0.8% | -0.9% | -0.9% | -0.8% |
| ციკლური კომპონენტი | -2.1% | 0.5% | 0.4% | 0.9% | 0.5% | 0.2% | 0.0% | 0.0% | 0.0% |
| ციკლურად შესწორებული ერთიანი ბიუჯეტის დეფიციტი | -4.2% | -2.7% | -2.6% | -3.2% | -3.0% | -2.7% | -2.6% | -2.5% | -2.4% |
| ციკლურად შესწორებული ერთიანი ბიუჯეტის პირველადი დეფიციტი | -2.8% | -1.6% | -1.1% | -1.5% | -1.2% | -1.0% | -0.9% | -0.9% | -0.8% |
| ერთჯერადი ფაქტორები | 2.8% | 0.1% | -0.6% | -0.8% | -0.5% | -0.3% | -0.3% | -0.2% | -0.2% |
| პრივატიზაცია - | -0.7% | -0.7% | -0.6% | -0.6% | -0.5% | -0.3% | -0.3% | -0.2% | -0.2% |
| COVID ხარჯები + | 3.5% | 0.8% | 0.0% | 0.0% | 0.0% | 0.0% | 0.0% | 0.0% | 0.0% |
| ბანკების მოგება - | 0.0% | 0.0% | 0.0% | -0.2% | 0.0% | 0.0% | 0.0% | 0.0% | 0.0% |
| სტრუქტურული ერთიანი ბიუჯეტის დეფიციტი | -1.3% | -2.6% | -3.2% | -4.0% | -3.5% | -3.0% | -2.8% | -2.8% | -2.7% |
| სტრუქტურული ერთიანი ბიუჯეტის პირველადი დეფიციტი | 0.0% | -1.5% | -1.7% | -2.3% | -1.7% | -1.2% | -1.1% | -1.1% | -1.0% |
| **ფისკალური იმპულსი** | **0.5%** | **-1.2%** | **-0.5%** | **0.4%** | **-0.3%** | **-0.3%** | **-0.1%** | **0.0%** | **-0.1%** |

როგორც ცხრილიდან ჩანს, 2025-26 წლებში მშპ-ს დადებითი „გეპი“ შემცირდება თუმცა კვლავ დადებითი იქნება, ხოლო საშუალოვადიან პერიოდში იგი მნიშვნელოვნად მცირდება და განულდება.

გაანგარიშებები მომზადებულია სახელმწიფოს ერთიანი ბიუჯეტის ოპერაციებზე, რომლის დეფიციტიც არ უნდა იყოს 3 პროცენტზე მეტი, ფისკალური წესების მიხედვით.

აღნიშნული ცხრილის მიხედვით, ფისკალური პოლიტიკა ძირითადად ანტიციკლური ან ნეიტრალურია. კერძოდ, კოვიდის განმავლობაში და პოსტკოვიდური პერიოდის სწრაფად ცვალებადი ეკონომიკური აქტივობის შემდეგ, არსებული საშუალოვადიანი პროგნოზების მიხედვით, 2027-2029 წლებში, ფისკალური იმპულსი და მშპ-ს „გეპის“ მნიშვნელობები იმდენად მცირეა, რომ შეიძლება ითქვას, რომ ფისკალური პოლიტიკა ნეიტრალური იქნება და არ გამოიწვევს მშპ-ს „გეპის“ ზრდას ან კლებას.

1. QPM მოდელის დაწვრილებითი აღწერა გამოქვეყნდება საქართველოს ფინანსთა სამინისტროს ვებ გვერდზე კვლევითი პუბლიკაციის სახით. [↑](#footnote-ref-1)